
    Republika Hrvatska
 Trgovački sud u Osijeku
   Osijek, Zagrebačka 2



U   I M E   R E PU B L I K E   H R V A T S K E

R J E Š E N J E


Trgovački sud u Osijeku po sudskom savjetniku Ivanu Čuliću, u stečajnom predmetu povodom zahtjeva Financijske agencije, OIB: 85821130368, Regionalni centar Osijek, Osijek, L. Jagera 3, za provedbu skraćenog stečajnog postupka nad stečajnim dužnikom NOGOMETNI KLUB "BRIJEST" BRIJEST, Registarski broj: 14001121, OIB: 83628089914, Brijest, Vojlovica 42, 5. listopada 2018.	


    r i j e š i o   j e


Obustavlja se skraćeni stečajni postupak nad stečajnim dužnikom NOGOMETNI KLUB "BRIJEST" BRIJEST, Registarski broj: 14001121, OIB: 83628089914, Brijest, Vojlovica 42, i odbacuje zahtjev  Financijske agencije, OIB: 85821130368, Regionalni centar Osijek, Osijek, L. Jagera 3, za provedbu skraćenog stečajnog postupka.


Obrazloženje


Dana 20. srpnja 2018. na ovome Sudu zaprimljen je zahtjev Financijske agencije, OIB: 85821130368, Regionalni centar Osijek, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-3147 od 19. srpnja 2018. nad stečajnim dužnikom NOGOMETNI KLUB "BRIJEST" BRIJEST, Registarski broj: 14001121, OIB: 83628089914, Brijest, Vojlovica 42.

Sud je postupajući po zahtjevu Financijske agencije dana 11. rujna 2018. godine objavio Oglas na mrežnoj stranici e-oglasna ploča sudova u skladu sa člankom 430. Stečajnog zakona (Narodne novine, broj: 71/15 i 104/17; u daljnjem tekstu SZ). 

Dana 3. listopada 2018. zaprimljen je podnesak stečajnog dužnika sa Potvrdom o blokadi računa i novčanih sredstava ovršenika Financijske agencije, Sektora poslovne mreže, RC Osijek, Klasa: 120-11/18-01/53, Ur.broj: 08-6062-18 od 28. rujna 2018., iz koje je razvidno da na računima i novčanim sredstvima ovršenika, ovdje stečajnog dužnika, na dan izdavanja potvrde je evidentirano 0 dana neprekidne blokade i da nepodmirene obveze na dan izdavanja potvrde iznose 0,00 kuna. 

Odredbom čl. 5. st. 1. i 2. SZ-a propisano je da se stečajni postupak može otvoriti ako sud utvrdi postojanje stečajnog razloga, kao i da su stečajni razlozi nesposobnost za plaćanje i prezaduženost.

Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.

Slijedom navedenog, obzirom na strani stečajnog dužnika više ne postoji stečajni razlog iz čl. 5. SZ-a i nisu kumulativno ispunjene pretpostavke iz čl. 428. SZ-a za provedbu skraćenog stečajnog postupka, obustavlja se skraćeni stečajni postupak i odbacuje zahtjev za provedbu istog.


                                               U Osijeku 5. listopada 2018.


Zapisničar     								Sudski savjetnik
Renata Horvat						  		     Ivan Čulić
                                       
												
			
								

POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Trgovačkom sudu u Osijeku u roku od 8 dana pismeno u 3 primjerka. 
          
   
                                                                                                                                           
DNA :
1. FINA, RC Osijek
1. Stečajni dužnik
1. e-oglasna ploča 
1. riješeno obustavom
1. kal. 31. listopada 2018.                                                                                        

